Men uanset om Mette Frederiksen lykkes med at danne en regering over midten, som har været hendes store slagnummer, eller om hun danner en ren rød regering - ja, så står flere nordjyske folketingspolitikere til at sætte sig tungt på magten rundt omkring på Christiansborg. Nordjylland fik ekstraordinært hele 21 folketingskandidater valgt ind, fordi tillægsmandaterne faldt ud til nordjysk fordel. Og hvis man nu ser bort fra Mette Frederiksen, som med al sandsynlighed sidder tungt på statsministertaburetten, så bliver en god håndfuld af de nordjyske MF'ere magtfulde spillere i det politiske spil på slotsholmen.
Det er stadig ren gætteri og bogstavsleg, hvad angår en ny regering.